Lier prestegjeld

Lier prestegjeld var et prestegjeld tilhørende Lier prosti i Tunsberg bispedømme i Den norske kirke. Det omfattet Lier kommune i Buskerud fylke, og hovedkirken var Frogner kirke.

Lier prestegjeld og dets sogn er nå en del av Lier kirkelige fellesråd underlagt Lier prosti.

Historikk 

Hlíðir sókn (norrønt) har sin opprinnelse fra kristningen av landet. Lier prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Da ladestedene Bragernes og Strømsø ved utløpet av Drammenselven fikk egne kirker på 1600-tallet, lå disse en tid under Lier prestegjeld. Ved kgl. åpent brev 17. desember 1723 ble Bragernes og Strømsø prestegjeld skilt ut fra Lier, og i 1774 ble Åssiden sogn lagt til samme Bragernes i geistlig henseende.

Lier prestegjeld dannet grunnlaget for Lier formannskapsdistrikt opprettet i 1837.

Ved kronpr.reg.s res. 26.10.1956 ble Sylling og Sjåstad sogn skilt ut fra Lier som eget Sylling prestegjeld fra 01.01.1957.

Inndeling 1992: Frogner og Tranby.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Referanser 

Prestegjeld i Tunsberg bispedømme
Liers historie